
סיכום ישיבת ועדת תרומות מיום 1.2.2023
משתתפים: 
דליה לין – מנכ"ל, גורן לין אלרגנד - גזברית, עו"ד אושרת מצליח – יועמ"ש, קובי זמיר – מנהל אגף חינוך, חני לוי – חשבת אגף חינוך, תומר ברזילי – מנכ"ל החברה לפיתוח גני תקווה, עוז גל – מנהל כספים בחברה לפיתוח גני תקווה
על סדר היום:
אישור קבלת תרומה למועצה/חברה לפיתוח גני תקווה, עפ"י נוהל משרד הפנים "לאישור גיוס וקבלת תרומות על ידי רשויות מקומיות" (חוזר מנכ"ל 4/2016).
התרומה: כ-280 אש"ח לשנה, לתקופה של עד 5 שנים.
התורם: קרן יד הנדיב.
המטרה: המשך פיתוח יוזמת אגף החינוך בתחום החינוך סביב הלמידה החברתית  רגשית של ילדים מורים והורים. 
סיכום הישיבה:
המועצה מבקשת לקבל תרומה מקרן יד הנדיב לאחר שיוזמה שהגישה בתחום החינוך סביב הלמידה החברתית רגשית של ילדים מורים והורים, זכתה בתחרות שהתקיימה. 
הסכום שמגיע מקרן יד הנדיב בגין היוזמה הינו בסך כולל של 2.5 מיליון ₪ לשנה למשך שלוש שנים עם אפשרות להארכה בשנתיים.
מרבית הסכום יועבר ישירות על ידי קרן יד הנדיב לגופים שנבחרו על ידי המועצה כגון מכללת רייכמן, עבור צרכי המיזם.
הסכום שיועבר ישירות למועצה/לחברה לפיתוח הינו כ- 280 אש"ח בשנה למשך 5 שנים. 
קרן יד הנדיב מבקשים להעבירו באמצעות חברה עירונית – החברה לפיתוח גני תקווה.
בכסף זה המועצה רוצה להתקשר עם יועץ / מלווה לצורך המשך פיתוח, באמצעות התקשרות של החברה לפיתוח גני תקווה עם אותו יועץ.
לאחר בחינת התרומה, מצאה הוועדה כי אין הגבלה חוקית לקבל התרומה בהתאם לנוהל משרד הפנים.
למועצה/חברה לפיתוח אין עלויות כלשהן בקבלת התרומה.
החלטה:
לאחר בחינת התרומה, נסיבותיה וזהות התורם כמפורט בנוהל משרד הפנים ולאור המפורט לעיל, הוועדה ממליצה לראש המועצה לאשר את התרומה.
ככל שראש המועצה תחליט על קבלת התרומה, יש להעביר דיווח על כך למליאת המועצה ולדירקטוריון החברה לפיתוח גני תקווה, ולפרסם את דבר קבלת התרומה והמלצת ועדת התרומות באתר האינטרנט העירוני.
חתימות:

________________	      ________________		________________		________________	

אישור ראש המועצה:

לאחר שבחנתי את המלצת ועדת התרומות כמפורט לעיל, החלטתי:
  לאשר 		 לא לאשר 
את המלצת ועדת התרומות.
נימוקים (במקרה שהוחלט לא לאשר המלצת ועדת התרומות) : 
______________________________________________________________________________
______________________________________________________________________________


_____________________ 				______________________
   	          ליזי דלריצ'ה						    תאריך
   	         ראש המועצה                                                                        

